Kuvittele, että hallitus löytäisi kokonaisen dinosauruksen ruumiin.
Paikalle kutsuttaisiin joukko maailman johtavia paleontologeja-
-suorittamaan salaista ruumiinavausta.
Pelkkien fossiilien varassa on vaikea selvittää-
-miten nämä jättiläiset elivät.
Nyt, ensimmäistä kertaa-
-arvostetut tutkijat pääsevät avaamaan-
-erään kaikkien aikojen suurimman saalistajan ruumista.
Mitä salaisuuksia he oppivat ja mitä myyttejä murtavat?
Mitä selviää eräästä maailman tappavimmista dinosauruksista?
Tyrannosaurus rexistä.
Tämä asiantuntijoiden ryhmä tekee kohta historiaa.
He suorittavat ruumiinavauksen täydelliselle T. Rexin ruumiille.
Eläinlääkäri Luke Gamble johtaa operaatiota.
Selvitämme, mihin peto kuoli, ja miten se selvisi hengissä.
Miten se toimi ja mikä sitä ohjasi.
Matthew Mossbrucker on löytänyt merkittäviä fossiileja.
Ruumiista selviää asioita, joita on ennen vain spekuloitu.
Steve Brusatte on johtava T. Rexin anatomian asiantuntija.
Se on kaikkien aikojen suurin ja ilkein lihansyöjä.
Olen tutkinut lajin luita 10 vuotta. Haluan tietää, miten ne elivät.
Se on mysteeri, joka valvottaa paleontologeja.
Paleobiologi Tori Herridge on leikannut mammutin ruumiin.
Haluan tietää, pitävätkö tutkijoiden teoriat paikkansa-
-kun Tyrannosaurus rex on omien silmien edessä.
Ryhmä näkee tämän hirmuliskon kohta ensimmäistä kertaa.
-Se on massiivinen. -Valtava.
Kun näin T. Rexin ensi kertaa, olin vähällä itkeä.
Se oli niin upea.
Minulle tuli siitä mieleen avaruusolio.
Se oli niin erilainen kuin luurangot-
-että kesti hetken tajuta, että tämä on tutkimani eläin.
13 metriä pitkä.
Neljä metriä korkea.
T. Rex oli kaikkien aikojen suurimpia maalla kulkevia lihansyöjiä.
Jestas.
Katsokaa, miten suuret kynnet.
7000-kiloisen pedon nimi tarkoittaa tyranniliskojen kuningasta.
Nahka on aivan ällistyttävä.
Paksua panssaria.
Puolen tonnin painoista päätä dominoi 50 sahalaitaista hammasta.
Katso noita. Hurjan näköiset.
Tämä on dinosauruksista tunnetuimpia-
-mutta sen ruumis voi yhä yllättää.
-Mitä eturaajassa on? -Karkeita harjaksia.
Niitä on hännänpäähän asti.
Tutkimuksen tarkoitus on selvittää, miten T. Rexistä kehittyi-
-aikansa hallitseva laji.
Luke, olet leikellyt eläimiä karjasta norsuihin.
Tämä ei tosiaan ole norsu.
-Mistä aloitetaan? -Pitää toimia...
...samalla tavalla kuin yleensä.
Tutkitaan ulkoisia piirteitä. Onko eläin täysikasvuinen-
-toivottavasti myös sukupuoli selviää. Tehdään tähän aukko.
Pedon vatsa kertoo vastaukset kysymyksiimme.
Jos tiedämme, mihin se kuoli, tiedämme, miten se eli.
-Vaatteet sotkeutuvat. -Ja pahasti.
Luke suorittaa säännöllisesti ruumiinavauksia eläimille.
Hän selvittää ensin, kuoliko eläin vanhuuteen.
-Miten selvitämme sen iän? -Vastaus piilee luissa.
Jos puu kaadetaan, kannossa näkyy renkaita.
Ne laskemalla selviää, miten vanha puu oli kaatohetkellä.
Sama pätee dinosauruksiin.
Yksi rengas vastaa yhtä vuotta. Tästä meidän pitää leikata.
Nähdäkseen vuosirenkaat ryhmän on katkaistava jalan luu.
Miten saamme jalan irti?
Tämä on käsittääkseni sinun erikoisalaasi.
Tyrannosauruksen sääri on 70 senttiä leveä-
-ja täynnä tiiviitä lihaksia ja luita.
Joku voisi merkata tarkkaan, mistä minun pitää leikata.
Jalkaa pitää kohottaa ja tukea. Käyn hakemassa välineitä.
Tarvitsemme isomman veitsen.
Luke on avannut lehmiä, hevosia ja norsuja.
Onko hänellä tarpeeksi isoa veistä Tyrannosauruksen takajalkaan?
Kumpikin takajaloista painaa lähes kaksi tonnia.
Hei, tyypit.
-Luottakaa minuun, olen kirurgi. -Tarvitset noita.
-Mistä leikkaan? -Juuri tästä.
Luken pitää leikata yhdeksän lihaksen ja paksun luun läpi.
En odottanut moottorisahaa.
Mutta kyseessä on iso eläin-
-eikä pieni, järkevä skalpelli riitä.
Ajattelin, että nyt on myöhäistä perua.
No niin, homma hoidettu.
Vähän hankalampi homma kuin kissat ja hevoset.
Pikkujuttu.
Luke katkaisi raajan nilkan yläpuolelta.
Hienoa, kiitos.
Vaikka pala on kaksi metriä pitkä, kyseessä ei ole koko jalka-
-vaan pelkkä jalkaterä.
Ennen tärkeän luunäytteen ottoa-
-Tori ja Steve haluavat perehtyä jalan anatomiaan.
Katsotaan. Haluan vilkaista tätä puolta, koska kynnet ovat täällä.
Onko tämä tässä jalkaterä, joka päättyy nilkkaluuhun?
Kyllä. Tämä osa vastaa meidän jalkaholviamme.
Tässä on kolme varvasta-
-joissa on valtavat, pelottavan näköiset kynnet.
Täällä alla on neljäs kynsi. Muistuttaa linnun jalkaa.
Kolme varvasta edessä ja takana yksi, jolla tavallinen lintu-
-pystyisi istumaan oksalla.
Olet oikeassa. Kun katsoo nahkaa, joka on vihertävä ja suomuinen-
-tulee mieleen krokotiili tai lisko.
Jalan rakenne taas ei muistuta niitä lainkaan.
Tämä on kuin jättikokoinen kananjalka.
-Oliko siitä hyötyä T. Rexille? -Tuskinpa.
Nämä kolme varvasta hoitivat kaikki työt.
Tyrannosaurus käveli aina varpaillaan.
7000-kiloinen dinosaurus sipsutteli varpaillaan.
T. Rex ei liikkunut kevyesti.
Askeleen voima oli sama kuin autolla, joka törmää seinään 50 km/h.
Siksi T. Rexillä oli jaloissaan pehmeät anturat.
Samanlaisia löytyy myös linnuilta.
T. Rex siis käveli kuin iso lintu.
Luke uskoo löytäneensä merkkejä vauriosta.
-Näetkö nämä harjanteet? -Kyllä. Siinä on jotain erilaista.
Se rutisee. Tuntuu, että ihon alla on vaurioita.
Otetaan röntgenkuvat.
Kun luu murtuu, ihon alle voi muodostua ilmakuplia.
Tuloksena on sienimäinen tuntuma nimeltä krepitaatio.
Selvä, laske se alas.
Hyvä. Nyt se on täydellisesti.
Luken ottaessa röntgenkuvia-
-Steve ja Tori koettavat päätellä dinosauruksen ikää luun renkaista.
Voimme laskea renkaat mikroskoopilla ohuesta luusiivusta.
Erotan selkeitä viivoja. Aluksi ne on helppoa laskea.
Sitten tulee kohta... Laitan sen näytölle.
Siinä renkaita on vaikea laskea.
Veikkaan, että niitä on 20, mutta niitä on vaikea erottaa.
-Mitä tuossa tapahtuu? -Kiinnostavaa.
Tässä on avain iän määritykseen.
Kun T. Rex oli teini-ikäinen, 10-vuotiaasta 20-vuotiaaksi-
-se kasvoi hurjaa vauhtia.
Sen paino kasvoi 2-3 kiloa-
-joka ainoa päivä 10 vuoden ajan.
Kuvittele, mikä kasvupyrähdys. Sen loppupuolella-
-kasvu hidastui ja renkaat alkoivat tiivistyä.
Joka vuosi syntyi uusi luurengas-
-mutta kasvu hidastui, koska renkaat ovat lähekkäin.
Siksi yläosassa on tosi tiivis, tumma kohta.
Se lakkasi kasvamasta, mutta eli vielä vuosia.
Olisikohan se noin 20-vuotias?
-Eläin ei siis kuollut vanhuuteen. -Todennäköisesti ei.
T. Rexin jäänteitä on löytynyt vain kapealta alueelta-
-joka kulkee Etelä-Kanadasta Texasiin.
Täydellisin luuranko sai nimen Sue.
Luurenkaat paljastivat sen kuolleen 28-vuotiaana.
Se on vanhin tunnettu T. Rex.
T. Rexit kasvoivat nopeasti, elivät rankasti ja kuolivat nuorina.
Matt ja Luke?
Tulkaa tänne.
Siinä renkaat siis ovat? Hämmästyttävää.
-Viivat erottuvat selkeästi. -Aivan loistavaa.
Aavistuksemme pehmytkudoksen vaurioista osui oikeaan.
Röntgenkuvasimme sen. Katsokaapa tätä kuvaa.
Tämä on sivukuva reisiluusta.
Polvi on tässä, lonkka täällä.
Kuten näkyy, luussa on murtuma. Se on murtunut siististi.
Reisiluu on kehon vahvin luu. Miten sen voi murtaa?
Laukkahevosissa näkee tällaisia vammoja. Veikkaan-
-että eläin kaatui kiven päälle.
Tätä näkee eläimissä, jotka ovat jääneet moottoripyörän alle.
-Se oli iso moottoripyörä. -Kyllä.
Mutta tämä tieto saattaa muuttaa kaiken.
Näin suuri vamma vie eläimen liikuntakyvyn-
-eikä se pysty syömään.
Kuoliko tämä T. Rex nälkään?
Avataan vatsa ja katsotaan, mitä siellä on.
Selvitetään, kuoliko se nälkään. Se kertoo, oliko vamma tappava.
-No niin. -Tätä tarvitaan.
Vastaus löytyy T. Rexin sisuksista.
-Varokaa astiaa. -Tässä sahat, tohtori Luke.
-Onko veitsiä tarpeeksi? -Ei koskaan, Tori.
Tätä ei kannata kutitella. Käydään vatsaontelon kimppuun.
Paleobiologi Tori on ryhmän ainoa-
-joka on avannut esihistoriallista eläimen ruumiin-
-40 000 vuotta vanhan mammutin.
Olen kokenut tämän ennenkin. Löyhkä täyttää silmät ja nenän.
Se haisee kuvottavalta.
Hoidetaan homma.
No niin.
Sisällä ollaan. Tori, toisitko tuon tosi pitkän, terävän veitsen.
Selvä on.
Selvä, kiitos. Vaihdetaan.
No niin.
Katsotaan, miten tässä käy.
Tämän rinnalla norsun nahka on kuin samettia.
No niin.
Tulkaa lähemmäs auttamaan. Teen ristiviillon.
Pitäkää tiukasti kiinni. Tori, tule lähemmäs.
Minä kastun.
Varo peukaloasi. En halua katkaista sitä.
Ryhmä ei leikkaa pelkkää nahkaa.
Hyvältä näyttää.
Nyt te kastutte.
Nahan alla on paksu kerros rasvaa.
Tämä on ällöttävää.
Ja kolme kerrosta lihaksia täynnä verisuonia.
Melkoinen tuoksahdus.
-Mitä ihmettä se on syönyt? -Sitä roiskui suuhuni.
Tämän takia minä tutkin luita.
Ylöspäin.
Onpa kova kohta. Melkein valmista.
-Vedetään tämä ylös. -Avataan se kuin auton peräluukku.
Luke luulee paljastavansa kylkiluut.
Hän näkee jotain, mitä ei ole leikkauspöydällä nähnyt.
Hyvänen aika. Mitä täällä oikein on?
-Katsokaa. -Nämä eivät voi olla kylkiluita.
T. Rexin ruumiinavausta suorittava ryhmä törmää ongelmiin.
He ovat paljastaneet rivin luita.
Katsokaa tätä. Fossiilit ovat yleensä kappaleina.
Tässä kaikki luut ovat paikalla.
Ryhmä on selvittänyt, että T. Rexin jalat muistuttivat linnun jalkoja.
Luunäyte kertoi, ettei peto kuollut vanhuuteen.
Siltä oli murtunut reisiluu, jonka takia se saattoi nääntyä nälkään.
Teemme nyt reiän vatsaan.
Sieltä saamme vastauksen siihen, miksi se kuoli-
-ja liittyikö jalan vamma asiaan.
Lisäksi voimme tutkia, miten eläin eli ja selviytyi.
Jatkakaa vain.
Seis.
Todisteet ovat dinosauruksen sisäelimissä.
Mutta luurivi estää ryhmää etenemästä.
Koko vatsa on luiden ja lihasten peitossa.
Kaveri oli oikea vahvistettu tankki.
Matt Mossbrucker on kuraattori luonnonhistoriamuseossa.
Hän tunnistaa kyseiset luut.
Tuo on ominaista krokotiileille.
Ne ovat vatsakylkiluita.
Krokotiileilla on rintalastan ja lantion välillä-
-lyhyt rivi vatsakylkiluita, kuten nämä tässä.
Nämä ovat isoimpia näkemiäni ja niitä suojaavat lihakset.
Krokotiileilla nämä luut suojaavat vatsaonteloa.
Ne eivät kiinnity muuhun luurankoon.
Tutkijat uskovat, että T. Rexillä oli yli 30 vatsakylkiluuta.
Täydellisen rivistön omistavaa fossiilia ei ole löydetty.
Hienoa, että ne ovat tässä, mutta niistä pitää päästä läpi.
Luke luottaa työkaluun, jolla katkoo lehmiltä sarvia.
Luvassa on ankaraa sahaamista.
Käytän embryotomialankaa, joka on terästä.
Käytän sitä kuin juustolankaa. Panen sen näistä kohdista läpi.
Teen silmukan luun alaosan ympäri.
Sitten käytän lankaa kuin sahaa.
-Saat sen näyttämään helpolta. -Lanka on tosi terävä.
Noin. Yksi hoideltu.
Tällä välin Tori ja Steve tutkivat T. Rexin pahamaineisia leukoja.
Ne paljastavat, mitä jättidinosaurus söi.
Ensimmäisenä huomaa, että suu on täynnä teräviä hampaita.
Niitä on 50. T. Rex oli hyvä haukkaamaan isoja paloja.
Se oli ennätysmäinen haukkaaja.
Suurimman työn tekivät nämä isot hampaat keskellä.
Pitäisi koettaa tarkastella yhtä niistä.
Voimmeko saada tänne jonkinlaisen tunkin?
Hoidetaan homma.
Se panee vähän vastaan. Onko tästä apua?
Etummaiset kahdeksan hammasta raapivat.
Muut 50 hampaasta murskasivat luita ja repivät lihaa.
Hyvää työtä. Kiitos.
Nämä isot hampaat sivulla olivat pihviveitsiä.
Ne leikkasivat Triceratops-pihvejä. Nämä murskasivat.
Olisi hienoa tarkastella yhtä hammasta erillään.
Hahmottaakseen hampaiden koon ja käyttötarkoituksen-
-ryhmän pitää irrottaa niistä yksi.
Tämä tuntuu olevan löysällä.
Tarvitaan terävä veitsi ja mies sitä käyttämään.
Luke!
Voisitko vilkaista hammasta? Matt voi hoitaa kylkiluut.
Oletan, että se on kuin valtava koira.
Tämä näyttää koiran hampaalta. Niissä on yksi juuri.
Pitää murtaa nämä hampaan vieruskudokset.
Ne pitävät hampaat paikallaan. Sitä pitää venyttää.
Vieruskudos on sitkeää kudosta, joka liittää luut yhteen.
Katsokaa, nyt se irtoaa.
No niin.
-Täydellinen irrotus. -Katsokaa.
30-senttinen sahalaitainen hammas sopii lihan repimiseen.
Näillä lävistettiin ja purtiin.
Miten kovaa tämä pystyi puremaan?
Tässä hampaassa oli paljon voimaa.
-Se lävisti lihan. -Kuin panssariluoti.
Se pystyisi puremaan auton pellin läpi.
T. Rex pystyisi tuhoamaan Land Roverisi.
-Eikä. -Uskon niin.
Tunteeni sitä kohtaan viilenisivät, jos se haukkaisi autoani.
Krokotiileilla ja alligaattoreilla on eniten purentavoimaa.
Jotkin lajit pystyvät puremaan lähes 1 700 kilon voimalla.
Se murskaa seepran kallon kertapuraisulla.
Se ei ole mitään verrattuna T. Rexiin.
Tutkijat loivat digitaalisen mallin dinosauruksen leuoista.
Se pystyi puremaan kolme kertaa kovempaa kuin krokotiili.
22 valtavaa lihasta teki T. Rexistä vahvimman-
-maalla eläneen purijan.
Jos sillä oli niin vahvat hampaat, miksi tuo oli löysällä?
Oliko hammasjuuri tulehtunut? Se voisi johtaa sepsikseen.
Sepsis eli verenmyrkytys voi johtaa kuolemaan.
Osaatko käyttää tätä? Tee sinä se.
Antaako tämä vihiä siitä, mihin T. Rex kuoli?
Työnnä se sinne.
He tutkivat asiaa asettamalla aukkoon endoskoopin.
Onnistuiko? Vielä vähän. Hetkinen.
Tuolla. Näettekö?
Tuo valkoinen kartiomainen kohta.
-Näen sen. Nyt tiedän. -Niinkö? Mikä se on?
Se on varahammas.
Niillä ei ollut maito- ja rautahampaita kuten nisäkkäillä.
Niiden hampaat vaihtuivat elämän läpi.
Niin kuin haidenkin. Se tapahtui muutaman viikon välein.
Hammas ei heilunut tulehduksen takia.
Sen takana kasvanut hammas työnsi sitä pois tieltä.
Niillä oli loputtomasti hampaita.
Loistava hammashoitosuunnitelma.
Mutta erästä hammastyyppiä T. Rexin suusta ei löydy.
Sillä ei ole poskihampaita, joilla pureskellaan.
Niitä ei ole myöskään varaanilla, maailman suurimmalla liskolla.
Se syö erityisellä tavalla, repimällä isoja kappaleita raadosta.
Se nielee palan kokonaisena niskalihaksiaan nytkäyttämällä.
Vahvojen niskalihastensa ansioista T. Rex saattoi syödä samalla tavalla.
Vaikka sen suussa olisi ollut yli 200 kiloa lihaa-
-se olisi heilauttanut puolen tonnin painoista päätään helposti.
T. Rex ei pureskellut lihaa vaan nieli palat kokonaisina.
-Hyvältä näyttää. Hyvää työtä. -Kiitos. Eka kertani.
Metsästikö se ruokansa itse vai söikö se raatoja?
Vastaus löytyy vatsalaukusta.
Sieltä tulee jotain.
Ryhmä on poistanut tieltä kylki- ja vatsakylkiluut.
Lasketaan taaksepäin. Viisi, neljä, kolme, kaksi, yksi.
Pystytkö nostamaan? Hyvä.
Kuka tilasi tyrannosauruksen kylkipalat?
Nyt voitte laskea sen.
Vatsakylkiluiden takana on toinenkin este.
Tämä tässä on vatsakalvo. Sen alla ovat sisäelimet.
Tämä suojelee vatsaonteloa-
-ja on täynnä verisuonia, imunestettä ja hermoja.
Se pitää puhkaista. Nyt voidaan edetä hienovaraisesti.
Melkein kuin oikeassa leikkauksessa.
Viilletään tämä auki.
Tämä ohut kalvo on elintärkeä eläimen hyvinvoinnille.
Katsokaa, katsokaa.
Nostetaan se ja katsotaan, mitä alta löytyy.
Se on kuin kartta. Uskomatonta.
Tämä pitää sisällään kaikki sisäelimet.
On kylkiluut, vatsakylkiluut, kolme kerrosta lihaksia-
-ja lisäksi tämä. Tämä on luonnon laastaria.
Jos suolistoon tulee haava-
-tämä estää verenvuodon.
Ryhmä pääsee vihdoin käsiksi ruoansulatusjärjestelmään.
Sisältö paljastaa, oliko T. Rex saalistaja vai raadonsyöjä-
-sekä sen, nääntyikö se hengiltä.
Steve, tule katsomaan.
Nämä kaikki ovat suolia.
Näyttääpä hyvältä.
Koetan saada otteen sen alta.
Vedetään tämä ulos. Tämä on ohutsuoli.
-Vai vielä ohutsuoli? -Joo, aika hauskaa.
Nimi "ohutsuoli" on harhaanjohtava.
Vetäkää sitä ulos.
Saisimmeko vähän valoa tänne?
Hyvältä näyttää. Sitä vain riittää.
Sain sen.
Mikään ei peittoa T. Rexin makua aamulla.
No niin.
Siinä on ohutsuoli. Uskomattoman suuri sellainen.
Siinä ei ole mitään ohutta.
Ohutsuoli imee ravinteet eläimen ravinnosta.
Vain pieni osa rasvasta ja proteiinista selviää sen läpi.
Tämä on todellinen voimala, josta voimme oppia paljon.
Koetan tyhjentää vatsaa.
Ryhmä ottaa esiin muita sisäelimiä, kuten vatsalaukun.
Mitä salaisuuksia sen sisältä löytyy?
Voiko sisältö paljastaa, mihin tämä yksilö kuoli?
Kolme, kaksi, yksi.
Käännetään se ympäri. Se on painavampi.
Täydellistä.
Kuvittele, että olisi mahdollista leikata auki dinosauruksen ruumis.
Tämä ryhmä tekee juuri niin.
He tutkivat seuraavaksi vatsan sisältöä.
Katsotaan, mitä täältä löytyy.
He tietävät jo, ettei eläin kuollut vanhuuteen.
Murtunut jalka saattoi estää sitä hankkimasta ruokaa.
Jos eläin nääntyi nälkään, sen vatsa on tyhjä.
Kokeillaan tästä. Se voi olla turvoksissa.
-Haistan jotain. -Kylläpä lemuaa.
Ei mitään mukavaa hommaa.
Oletteko valmiita?
Vedetään se syrjään.
-Hirveä haju. -Taidan pahentaa sitä kohta.
Vatsa on täynnä osittain sulanutta ruokaa.
Se ei totisesti kuollut nälkään.
No niin.
Tämä on aivan mahtavaa.
Tämä paksu lihasseinämä on ihan kuin lintujen lihasmaha.
Tämä taas on rauhasmaha.
Ihmisen vatsassa on vain yksi osio.
Lintujen ja krokotiilien tapaan T. Rexillä on kaksi.
Se johtuu syömistavoista.
T. Rex nieli isoja paloja lihaa purematta.
Lihakset siirtävät palat ruokatorveen ja vatsan ensimmäiseen osaan-
-rauhasmahaan, jossa hapot alkavat hajottaa ruokaa-
-ennen kuin se siirtyy lihasmahaan.
Tämä tässä on ruokatorvi. Tätä pitkin ruoka kulkee-
-aluksi rauhasmahaan, sieltä lihasmahaan-
-joka supistelee lihasten avulla happojen sekoittumiseksi.
-Aika hapokasta. -En joisi tätä.
Harkitsitko asiaa?
T. Rex ei hienontanut ravintoa hampailla vaan vatsallaan.
Tämän elimen vauriot tarkoittaisivat vaikeuksia eläimelle.
Vatsassa ei ole tuoretta verta.
Haavaumia ei näy.
Minusta vatsa näyttää normaalilta.
Seuraavaksi lihasmaha siirtää sulaneen ruoan suolistoon.
Se imee ravinnosta ravinteet.
Siirretään tämä tänne.
Tori ja minä vilkaisemme ohutsuolta.
Otetaan tästä palanen. Se kertoo, mitä haluamme tietää.
Sairaus tai tulehdus voi johtaa kuolemaan.
Mikään ei selviä tämän läpi.
-Tästä kulkee paljon tavaraa. -Hän pusertaa sen ulos.
Ihanaa.
Katso näitä. Ne ovat matoja.
Puoliksi sulaneen ravinnon seassa voi havaita-
-matoja. Koetan napata tämän kiinni.
Suolistomadot eli loiset elävät sisäelimissä.
Ne lisääntyvät syömällä isännän suolen sisältöä.
Ruoka sulaa suolistossa.
Siitä vapautuu ravinteita ja vitamiineja.
Laiskurille suoli on hyvä asuinpaikka.
Loiset käyttävät sitä hyväkseen.
Jos loisia on paljon, siitä voi tulla ongelmia-
-koska ne vievät ravintoa isännältä. Se voi sairastua-
-hidastua ja tulla alttiiksi muille sairauksille.
Kysymys kuuluu, voivatko loiset aiheuttaa eläimen kuoleman.
Selvä. Jatketaan.
Luke ja Tori selvittävät, olivatko loiset tappavia dinosaurukselle.
Katsotaan, mitä tästä likakaivosta löytyy.
Matt ja Steve taas tutkivat-
-oliko tämä dinosaurus saalistaja vai haaskaeläin.
Jos se oli saalistaja, vatsassa on paljon tuoretta lihaa.
Jos se oli haaskaeläin, liha on mädäntynyttä.
Nämä eivät ole tainneet olla vatsassa kovin kauan.
-Mikä se on? -Luunpala.
Muiden penkoessa vatsaa-
-Tori ja Luke etsivät loistartunnan syytä.
Mistä T. Rex sai loisia?
On selvää, ettei se syönyt kasviksia. Se oli puhdasverinen lihansyöjä.
Se saattoi saada loiset syömällä niiden varsinaisen isännän.
Lihansyöjän syömistä lajeista riippuen-
-se voi saada erilaisia loistartuntoja.
Tansanialaisleijonilla, jotka syövät eri lajeja-
-esiintyy 19 erityyppistä loista.
Fossiilien perusteella T. Rex söi monia dinosauruslajeja-
-myös lajitovereitaan.
Yksi sen pääruokalajeja oli kasvinsyöjälisko Hadrosaurus.
Yhden Hadrosauruksen luurangosta löytyi T. Rexin hammas.
Oliko loistartunta niin paha, että se olisi voinut tappaa T. Rexin?
Avaamissani eläimissä, jotka ovat kuolleet loistartuntaan-
-matoja ei ole satoja vaan tuhansia. On yleistä-
-löytää muutama mato. Ihmisistäkin noin neljäsosalla on matoja.
Matoja ei ole niin paljon, että ne selittäisivät kuolinsyyn.
Eli niitä ei ole tarpeeksi tappamaan tai sairastuttamaan.
Ehdottomasti. Kysytään pojilta, mitä vatsasta on selvinnyt.
Mitä löysitte?
Opimme vatsasta paljonkin.
Meillä on hyviä löytöjä. Maha oli täynnä lihaa-
-ja luun sirpaleita.
Osa niistä on tässä.
Tämä luu on peräisin raptorin jalasta.
Jos T. Rex muistuttaisi krokotiilia-
-se erittäisi erittäin voimakasta vatsahappoa.
Se hajotti kaiken syödyn, myös luut.
Mutta T. Rexillä ei tätä kykyä ollut. Luut poistuvat sen ruumiista.
Fossiloitunut ulosnäyte eli koproliitti-
-sisälsi luunpalasia.
Luut eivät olleet ainoita, jotka kulkivat T. Rexin läpi.
Täällä on hampaita. Tämä on tyrannosauruksen hammas.
-Toisen yksilönkö? -Todennäköisesti sen oma.
Ne purivat luita niin kovalla voimalla-
-että välillä hampaita irtosi ja ne nielivät ne.
He ovat löytäneet todisteita, jotka voivat murtaa erään ison myytin.
Meiltä kysytään usein, oliko T. Rex saalistaja vai haaskaeläin.
Mahasta löytynyt liha kertoo, mitä T. Rex söi.
Seassa on sekä tuoretta että mädäntynyttä lihaa.
Katsokaa, tämä on ällöä. Molempia löytyy.
Ennen kuolemaansa tämä eläin söi sekä jotain elävää että kuollutta.
Tämä tukee teoriaa, että T. Rex sekä saalisti että kävi haaskalla.
Kun keho on noin iso, ilmaisesta lihasta ei kieltäydytä.
Täysi vatsa kumoaa epäillyn kuolinsyyn.
Se ei kuollut nälkään.
Murtunut jalka ei vaikuttanut eläimen kohtaloon.
Emme edelleenkään tiedä, miten se kuoli.
Arvatkaa mitä? Palataan sisuksiin. Menoksi.
Pelkäsin, että sanot noin.
Luke uskoo, että T. Rexin kuolinsyy paljastuu sen sisäelimistä.
Takaisin sisään.
Se, mitä he löytävät, lyö heidät ällikällä.
-Käännä sitä takaisin. -Takaisin pedon vatsaan.
Eläinkirurgi Luke sukeltaa syvemmälle T. Rexin kehoon.
Olen luiden ja lihasten alla. Vatsaontelo on suojattu hyvin.
Lisäksi päällä on kivikova nahka.
Terve vatsa ja suolisto eivät anna vihiä eläimen kuolinsyystä.
Nyt he tutkivat muita elimiä.
Tässä on maksa, sen tunnen. Näyttää todella tutulta.
Tämä on kehon kemianlabra. Poistetaan kalvot.
Se ottaa ravinteet ohutsuolesta-
-ja poistaa myrkyt verestä.
Matt, auta vähän. Ottaisitko tuosta kiinni?
Maksa poistaa myrkkyjä kehosta.
Voiko kuolinsyy liittyä maksavaurioon?
Varovasti. Siellä on vatsahappoja.
Tutkitaan maksan pintaa.
Tämä kaveri ei ehtinyt saada syöpää-
-mutta maksassa ei ole vaurioita. Pinta näyttää sileältä.
Siinä ei näy loisten aiheuttamia arpia.
Minusta maksa näyttää tavalliselta ja terveeltä.
-Seuraavaksi... -Katsokaa tätä.
Tämä on keuhko.
Tiedättekö, mikä tämä on? Tämä on ilmapussi.
Keuhko ei ole samanlainen kuin ihmisillä.
Linnuilla on ilmapussit, meillä ei.
Eli T. Rex oli käytännössä valtava, vihainen kana.
Kuten linnuilla, T. Rexillä oli keuhkojen päissä ilmapussit.
Kun se veti henkeä, ilma virtasi keuhkoon ja ilmapussiin.
Keuhko ottaa hapen ja työntää käytetyn ilman-
-etummaiseen ilmapussiin.
Kun T. Rex hengitti ulos, takailmapussi tyhjeni keuhkoon-
-jolloin siitä irtosi lisää happea. Ilma poistui etuilmapussin kautta.
Toisin kuin ihmisillä, keuhkot ottivat happea jatkuvasti-
-koko hengityssyklin ajan.
Tämä on tehokkain tapa hengittää eläinkunnassa.
Sen avulla voi suorittaa mahdottoman oloisia tehtäviä.
Mount Everestin huipulla happitaso on vain kolmanneksen-
-merenpinnan tasolta.
Linnut pystyvät lentämään näissä korkeuksissa helposti.
Ilmapussien avulla ne saavat ilmasta tarpeeksi happea-
-pysyäkseen ilmassa.
Seitsemän tonnin painoiselle 13 metriselle T. Rexille-
-tämä ominaisuus antoi voimaa valtaville lihaksille-
-joiden avulla se dominoi elinympäristöään.
Minusta keuhko pitää saada ulos.
-Tarvitsen vähän apua. -Tulen kaveriksi.
Varo päätäsi.
Käydään hommiin. Kannattele tuota kohtaa.
Se irtoaa.
Katsokaas tuota.
Minäkin tarvitsisin lisähappea.
-Haluatko tämän keuhkon? -Kyllä.
Keuhkossa ei näy merkkejä sairaudesta. Poistettuaan keuhkon-
-ryhmä voi siirtyä seuraavaan tärkeään elimeen.
-Katso. -Tuo näyttää vähän sydämeltä.
Saisimmeko tänne vähän valoa?
Katsokaas tuota. Sydän.
Sydän on pumppu, joka kuljettaa verta eri puolille kehoa.
Mitä isompi eläin, sitä sen isompi sydän.
Leikataan nämä verisuonet ja irrotetaan se.
Ja sitä isompia sydäntä ympäröivät verisuonet.
Pitää katkaista aortta. Samoin yläonttolaskimo.
Tämä on tosi hankalaa.
Leikataan tästä.
Matt, täällä tarvitaan lihasvoimaa.
Jestas. Onpa se valtava.
Täydellinen leikkaus, sanoisin.
Jokin sydämessä mietityttää Lukea.
Se oli uuvuttavaa ja sydän painoi valtavan paljon.
Mutta nisäkkään sydän painaa yleensä prosentin ruumiinpainosta.
8 000-kiloisen eläimen sydän painaisi 80 kiloa.
Tämä on vain arvaus, mutta tuo ei näytä siltä.
Se tarkoittaa, että sydämen on oltava todella tehokas.
On kiehtovaa avata se.
Kaloilla on kaksi kammiota sydämessä, liskoilla kolme.
Linnuilla ja nisäkkäillä taas neljä.
Hyppää ulos, niin katsotaan.
Ennen sydämen rakenteen tutkimista-
-ryhmän on poistettava sitä suojaava kalvo.
Kaikki ottavat kiinni. Sen pitäisi irrota sormilla.
Tämä on sydänpussi, eräänlainen suojaava peitto.
Sydän laajenee pussin sisällä.
Sen sisäpuolella on verisuonia. Tämä on hämmästyttävää.
Nostetaan tämä pöydälle ja leikataan auki.
-Suolia. -Kävelkää varovasti.
Sisuksia, happoa, verta ja mönjää.
Mahtavaa.
Jos kammioita on neljä, sydän muistuttaa linnun sydäntä.
Eikö olekin mahtava? Katsokaa sitä. T. Rexin sydän.
Katsokaa nyt tuota. Eläin on suunnattoman suuri.
Miten näin pieni pumppu saattoi saada veren kiertämään-
-noin isossa otuksessa?
Sydämen pieni koko on mysteeri.
Vastaus saattaa piillä sen rakenteessa.
Leikataan suoraan tuosta.
Kohta valuu verta.
Tämä on happipitoista verta keuhkoista.
Juuri niin. Katsotaan, mitä selviää.
Ryhmä paljastaa pian T. Rexin tärkeimmän elimen salaisuuden.
Hämmästyttävää.
Täydellisen T. Rexin ruumiin sisällä-
-on löytynyt jotain outoa.
En ole ennen nähnyt tällaista. Kerro, mitä näet tässä, Luke.
Nämä tässä ovat hyytymiä.
Kun sydän pysähtyy, veri hyytyy. Tämä oli odotettavissa.
Kaikki on kuten pitääkin. Sydämessä ei näy mitään outoa.
Mutta sydämen rakenne voi vastata kiisteltyyn kysymykseen.
Oliko T. Rex vaihto- vai tasalämpöinen?
Vastaus piilee sydämen kammioiden määrässä.
Tämä on nelikammioinen sydän. Uskomattoman kehittynyt.
Se selittää, miksi sydän ei ole valtavan suuri.
Se on niin tehokas, että pienempikin riittää.
Kuvitellaan neljään osaan jaettu sydän.
Keskellä on lihaksikas väliseinä, joka erottaa kammiot.
Hapekas veri tulee keuhkoista vasempaan eteiseen.
Se kulkee eteis-kammioläppien läpi.
Se etenee eteisestä kammioon.
Katsokaa tätä seinämää. Se on paksu ja lihaksikas.
Tämä on vasen kammio. Oikea on paljon ohuempi.
Se johtuu siitä, että vasemman puolen on puristuttava näin.
Se työntää verta eteenpäin valtaviin verisuoniin.
Suoraan tuosta aorttaan. Hapekas veri kulkeutuu lihaksiin.
Se antaa niille tarvittua energiaa.
Liskoilla on kolmikammioinen sydän.
Se ei luo tarpeeksi painetta.
Vain nelikammioinen sydän on tarpeeksi tehokas.
Kun tämä yhdistetään tehokkaaseen hapenottojärjestelmään-
-tuloksena on äärettömän tehokas polttomoottorin.
T. Rexin jokainen solu ja lihas saa paljon happea-
-joten ne voivat toimia suurella teholla.
Se valmistaa eläimen toimintaan ja kehittää lämpöä-
-joka lämmittää kehoa sisältä.
Sydän ja verenkiertojärjestelmä ovat tasalämpöisen eläimen-
-eivät vaihtolämpöisen.
Krokotiilit ja liskot joutuvat lämmittelemään auringossa.
Kun ilma jäähtyy yöllä, ne jäähtyvät.
Ne eivät pysty kasvamaan ja liikkumaan yhtä nopeasti.
Lintujen ja nisäkkäiden sydän on nelikammioinen.
Ne ovat tehokkaita ja tasalämpöisiä eläimiä-
-joiden ruumiinlämpö pysyy aika lailla samana.
Nopea kasvu vaatii tasaista lämpöä.
Minusta sydän näyttää neline kammioineen-
-jättimäisen linnun sydämeltä.
T. Rex oli todennäköisesti tonnien painoinen tappajalintu.
Hassua, että otit linnut puheeksi. Olen ajatellut asiaa.
Huomasimme aluksi ne harjakset.
Kun aloit puhua linnuista, aloin ajatella sulkia.
Haluaisin perehtyä niihin. Sopiiko?
-Me hoidamme lintupuolen. -Me keskitymme tappamiseen.
T. Rex hallitsi maailmaa 65 miljoonaa vuotta sitten.
Uudet fossiilitodisteet ovat yhdistäneet sulat dinosauruksiin-
-kuten tutkimaamme yksilöön.
Kun ensi kertaa näimme T. Rexin, pidin näitä harjaksina.
Ne muistuttavat vähän sänkeäsi. Otetaanpa yksi irti.
Juuri noin.
Tämä on yksinkertainen.
Tämä on joustava, kuin piikkisian piikki tai ihmisten karvat.
Linnun sulat ovat erilaisia. Mieleen tulee sulkakynä-
-jossa on pitkä varsi ja sitten pehmeät höytyvät.
Linnut käyttävät sulkia lentämiseen. Tässä ei ole kyse siitä.
Tämä on yksinkertaisempaa. Nämä ovat protosulkia.
Ne ovat lintujen sulkien prototyyppi.
Monilla dinosauruksilla oli sulkia. Se tiedetään fossiileista.
Kiinasta on löytynyt tuhansia sulkapeitteisiä fossiileja.
Koska fossiileja on niin paljon, voimme seurata sulkien muutosta.
Ne alkoivat muodostaa siipiä ja pitkiä käsivarsia.
Pieni eläin, isot lihakset. Niin kehittyi lentotaito.
Lintujen sulat kehittyivät muodostamaan joustavan siiven.
Seitsemän tonnin painoinen T. Rex ei lentänyt koskaan.
Lentämisen lisäksi sulilla on rooli ulkoasussa-
-ja kumppanin etsimisessä.
Tutkijat uskovat, että T. Rex käytti sulkia samalla tavalla.
Nämä protosulat ovat lisätodiste lintujen ja dinosaurusten yhteydestä.
Kuolinsyytä etsivät tutkijat saavat paljon lisätietoa T. Rexin elämästä.
Matt ja Luke etsivät vastausta seuraavaan tärkeään kysymykseen.
Miten tämä valtava lihansyöjä tappoi saaliinsa?
Jos selvitämme, miten se liikkui-
-saamme tietää, miten se metsästi ja tappoi.
Jalat ovat erikoinen yhdistelmä.
Niissä on lintumaisia piirteitä, mutta myös paljon muuta.
Kuvittele, että olisi mahdollista tehdä ruumiinavaus-
-pahamaineiselle T. Rexille.
Tutkijaryhmämme on selvittänyt, ettei tätä yksilöä tappanut ikä tai nälkä.
Täysi vatsa ja voimakas sydän kertovat sen olleen aktiivinen peto.
Matt ja Luke haluavat tietää, miten se saalisti ravintoa.
Vaaniko se saalistaan vai jahtasiko niitä?
Ihan kuin vertaisi sprinttereitä ja pitkän matkan juoksijoita.
Sprinttereillä on isot lihakset ja räjähtävää voimaa.
Pitkän matkan juoksijat jaksavat tunteja.
Mitä sanot? Hyökkäsiköhän se yllättäen esiin valtavalla vauhdilla-
-mutta uupui ehkä pitkässä juoksussa.
Osa saalistajista vaanii, toiset ajavat takaa.
Vaanivat saalistajat yrittävät yllättää saaliinsa.
Ne valitsevat kohteen-
-ja lähestyvät sitä huomaamattomasti.
Ne iskevät yllättäen ja nopeasti.
Takaa-ajavilla pedoilla on erilainen strategia.
Ne jahtaavat saalista ja koettavat olla nopeampia.
Tämä hyökkäys on pitkäaikainen, ei yllättävä.
Oliko T. Rex vaaniva vai jahtaava saalistaja, vai molempia?
Vastaus löytyy T. Rexin tavasta liikkua.
Kun T. Rex lähti liikkeelle, ensimmäiseksi-
-varpaat alkoivat kaivautua maahan.
Koko pohjelihas asti-
-alkoi taipua. Se taivutti varpaita.
Sitten iso reisilihas alkoi liikkua edestakaisin-
-näiden valtavien lihasten voimasta.
Sitten tyrannosauruksen salainen turbo käynnistyi.
Näetkö tämän lihasryhmän? Se on caudiofemoralis.
Kun se supistuu, dinosaurus saa paljon voimaa.
Se vetää polvea takaisin häntää kohti ja työntää T. Rexiä eteenpäin-
-kun se jahtasi saalista tai pakeni.
Sillä tavalla T. Rex liikkui.
Olivatko isot lihakset kehittyneet nopeutta varten?
Juoksiko T. Rex saalistaan nopeammin vai yllättikö se uhrit?
Tutkija John Hutchinson tietää vastauksen.
Eläimet eivät liiku pelkkien luiden varassa.
Kuolleen kanan luuranko ei nouse ylös ja kävele omillaan.
Se tarvitsee lihaksia, jänteitä ja hermoston-
-jotka saavat liikkeen aikaan.
Fossiileissa on harvoin mukana pehmytkudoksia kuten lihaksia-
-mutta ne antavat vihiä, missä kudokset sijaitsivat.
Tässä on T. Rexin oikea reisiluu.
Se on viisi kertaa todellista pienempi-
-joten voin käsitellä sitä helposti.
Siitä näkee, että tässä on lonkkanivel.
Sen avulla lonkka liikkuu.
Täällä on polvinivel, joka on kuin meillä.
Luussa on myös rosoja, joita sanomme sarvennoisiksi.
Niihin jänteet ja lihakset kiinnittyivät.
Sarvennoiset paljastavat, että T. Rexin jalassa oli 33 lihasryhmää.
Kartoittamalla liitokset tietokoneella-
-John on saanut dinosauruksensa kävelemään.
Olemme herättäneet T. Rexin digitaalisesti henkiin.
Osa lihaksista vetää luita yhteen suuntaan, osa toiseen.
Lihakset supistuivat tietyssä järjestyksessä-
-liikuttaen dinosaurusta eteenpäin.
Mutta kuinka lujaa tämä peto saattoi juosta?
T. Rex ei olisi pärjännyt laukkahevosille eikä gepardille.
Kun mallia yrittää saada kulkemaan yli 40 kilometrin tuntivauhtia-
-se ei onnistu. Se vaatisi naurettavan suuret lihakset-
-enemmän kuin saimme mahtumaan luurangon päälle.
T. Rex pystyi juoksemaan-
-noin 25-40 kilometrin tuntivauhtia.
Suuren koon takia yllätyshyökkäys oli epätodennäköinen.
30 kilometriä tunnissa riitti saaliin jahtaamiseen.
Monien huippusaalistajien tapaan T. Rex käytti molempia taktiikoita.
Seitsemän tonnin painoinen peto juoksee kohti 40 km/h.
Pääsisitkö juoksemaan pakoon?
-En näissä kengissä. Entä sinä? -Ei minun tarvitse.
Pitää juosta kovempaa kuin sinä.
65 miljoonaa vuotta sitten T. Rex oli ruokaketjun huipulla.
Se oli tarpeeksi voimakas metsästämään mitä vain.
Jättiläinen tarvitsi 50 000 kaloria päivässä kehonsa ruokkimiseen.
Tämä on huippuluokan saalistaja. Niillä on kaikilla tarkat aistit.
Mennään purevaan päähän tutkimaan niitä.
Tarkat aistit ovat elintärkeitä petoeläimelle.
Niiden avulla ne tunnistavat saaliinsa.
Miten hyvät aistit T. Rexillä oli?
Hei, tulimme perehtymään aisteihin.
Aloitetaan silmästä. Haluamme selvittää kolme asiaa silmistä.
Ensinnäkin, onko näkökenttä mono- vai binokulaarinen.
Näkikö se yhdellä vai kahdella silmällä.
Haluamme tietää, miten hyvä sen näkö oli.
Kolmanneksi sen, voisiko siltä piiloutua seisomalla paikallaan.
Eiköhän aloiteta.
Palaan kohta, haen välineitä.
Minua kiinnostaa se, erottiko T. Rex värejä.
Se on ollut mysteeri jo pitkään.
Viime vuosina siitä on saatu vihiä fossiilien kautta, uskokaa tai älkää.
Tällainen väritys viittaa, että dinosaurukset näkivät värejä.
-Hei taas. Olen palannut. -Et näytä enää pelleltä.
Oloni on raikas ja kaunis, vaikken siltä näytäkään.
Aloitetaan. Aluksi tuosta. Onpa kovaa.
No niin.
Oletko ennen irrottanut näin isoa silmää?
Kerran sammakon silmän. Lehmien, koirien ja kissojen-
-mutten ikinä T. Rexin silmää.
Jännitä sitä varovasti tältä puolen.
Haluan, että silmä irtoaa kokonaisena.
Siten voimme tutkia sen rakennetta ja toimintatapoja.
Kiinnitin tähän pari ommelta, joita Tori ja Matt kiristävät.
Minä leikkaan tähän ison aukon, leikkaan ihon alta-
-ja vetämällä ompeleista silmän pitäisi irrota.
Silmän takana on näköhermo ja verisuoni-
-joten verta saattaa vuotaa. Katsotaan, miten käy.
Leikkaan vapaalla terällä, jotta liikkumavaraa on.
Varokaa sormianne ja vetäkää tuosta.
Iho irtoaa helpommin tästä-
-kuten voisi odottaakin.
No niin, hyvä.
Tähän asti tämä tuntuu tutulta.
Pääsisinköhän sen taakse... Vetäkää vähän. Otan puristimen.
Nostakaa vähän tästä.
Silmä pitää saada irti yhtenä kappaleena.
Ja ympäri. Katsokaa tätä.
Tiedättekö, mikä tämä on? Näköhermo.
Se on kuin valtava tiedonsiirtokaapeli-
-joka siirtää tiedot silmästä-
-hermoa pitkin aivoihin.
Leikkaan tämän tästä. Hanska repesi vähän.
Tutkijaryhmä irrottaa toista T. Rexin silmää-
-selvittääkseen, miten hyvin se näki saaliinsa.
Näköhermo on todella paksu. Sen näkö oli varmasti hyvä.
Täällä on vähän verta, kuten voi odottaa.
Hienoa. Yksi silmä poistettu.
Hoidetaan homma.
Paksu näköhermo viittaa hyvään näköaistiin.
-Tarvitsen astian. -Tehdään se tässä.
Silmän leikkaaminen paljastaa, miten se toimii.
Katsotaan.
Katselkaa silmää kunnolla. Näyttää tutulta.
Leikataan tämä pois ja katsotaan, miltä näyttää.
Pannaan tuo pois tieltä.
Leikataan tämä kohta pois.
Minkä verran se muistuttaa ihmissilmää?
Se on aivan upea. Kuten meillä, tässä on paksu sarveiskalvo.
Sen alla näkyy nestettä. Siellä on etukammio.
Sen jälkeen erottuu linssi.
Yleensä siellä ei olisi ilmakuplaa, mutta puhkaisin sarveiskalvon.
Sieltä valuu vähän nestettä.
Tiedättekö, tämä tuntuu vähän... Kokeile tätä, Tori.
-Tällaista meillä ei ole. -Se on tosi jäykkä.
Tuntuu melkein luulta.
Tuo on skleroottinen rengas.
Nisäkkäillä ei ole sellaista.
Tämä on paljon kehittyneempi kuin meidän silmämme.
Rengas muodostuu lomittaisista luulaatoista-
-jotka pitävät silmän muodon paikoillaan.
Niihin kiinnittyy lihaksia, jotka voivat muuttaa linssin muotoa äkkiä.
Sen ansiosta tarkennus voi muuttua hetkessä.
Katsokaa, tässä se on.
-Tuo on kuin sipulirengas. -Skleroottinen rengas.
Lihakset kiinnittyvät tähän. Ne auttavat tarkentamaan katseen-
-paljon tarkemmin kuin mihin me pystymme.
Nämä ohuet luut eivät juuri fossiloidu.
Vain harvoja täydellisiä renkaita on löydetty.
Ne ovat todella harvinaisia. Tutkimistani dinosauruksista-
-ehjiä renkaita on ollut vain kourallisella yksilöitä.
T. Rexin rengasta ei ole vielä löytynyt-
-mutta sen sukulaisen, Tarbosauruksen-
-luurankoja on löydetty, joissa on tämä kehä.
Tässä on linssi ja tämä on iiris-
-joka säätelee silmään pääsevän valon määrään.
Kun mennään läpi tästä...
Näettekö? Taianomaista.
Tämän takia teen tätä. Katsokaa. Täydellinen.
Tämä on linssi. Kokeilkaa, miten sileä se on.
Kuva tarkentuu linssin kautta silmän takaosaan verkkokalvolle.
Sieltä se kulkee näköhermoa pitkin-
-joka vie kuvan aivoihin.
Suoraan optiseen aivolohkoon aivojen etuosassa-
-jossa silmien välittämä tieto käsitellään.
T. Rexillä nämä lohkot olivat isoja. Sekin viittaa hyvään näköaistiin.
T. Rex ei metsästänyt vain näkönsä varassa.
Laji katosi 65 miljoonaa vuotta sitten-
-mutta teknologia tuo lisätietoa sen muista aisteista-
-jotka ovat yhtä vakuuttavia.
On hurjaa, että dinosaurusten aisteja voi tutkia tietokonetomografialla.
-Se on kuin tehokas röntgenlaite. -Se onnistuu kuvaamalla kalloa.
Meillä on todisteita siitä-
-miltä T. Rexin aivot olisivat näyttäneet.
T. Rexillä oli aika suuret aivot suhteessa kehoon, mikä on tärkeää.
Isolla eläimellä on isot aivot. Suhde kehoon ratkaisee.
Sen mittaamiseen on olemassa suure.
Sen nimi on enkefalisaatio-osamäärä eli EQ.
Se on aivojen ja ruumiin koon suhde.
Tyrannosauruksella lukema on noin 1,2. Se oli fiksu eläin.
T. Rex oli yli kaksi kertaa älykkäämpi kuin krokotiili.
TT-kuvat paljastavat myös toisen saalistusaistin.
Valtavat nenäontelot tekivät sen hajuaistista tarkan.
Valtavien sisäkorvien ansiosta se kuuli ääniä pitkän matkan takaa.
T. Rexillä oli loistavan saalistajan aistit.
Ne olivat varsin fiksuja. Aivojen piti käsitellä tietoja-
-joita tarkat aistit syöttivät.
Kuvitellaan, että tuoksun hyvältä. Se on vaikeaa.
Olen hiirenhiljaa ja näen T. Rexin lähestyvän.
Seison liikkumatta. Mitkä ovat mahdollisuuteni?
Taisit nähdä tuon elokuvassa.
Jos T. Rex jahtaa, pitäisi pysähtyä, jolloin se ei näe saalista.
Se on vain elokuvien taikaa.
Kuten meilläkin, T. Rexilläkin oli syvyysnäkö.
Impalan silmät ovat pään sivuilla.
Sen ansiosta ne näkevät lähes joka suuntaan.
Lähestyvä saalistaja on helppo havaita.
Vaanivilla saalistajilla on usein samanlainen näkökenttä.
Näkökentät ovat päällekkäiset vain kapealla kaistaleella.
Tällä alueella näkö on binokulaarinen.
Sillä syvyysnäkö ja kohteiden hahmotus ovat paremmat.
T. Rexin syvyysnäkökenttä oli paljon laajempi.
Sen ansiosta se havaitsi saaliinsa ja saattoi käydä sen kimppuun-
-vaikka saalis seisoisi paikoillaan.
Jos tämä T. Rex jahtaisi sinua, se poika näkisi ja söisi sinut.
Selvä, Steve. Oikein vakuuttavaa, mutta yksi juttu häiritsee.
Puhut pojasta.
T. Rex on dinosaurusten kuningas.
Tästä yksilöstä emme tiedä, oliko se naaras vai uros.
Kuningas vai kuningatar. Se pitää selvittää.
Ei siis kannata vaihtaa työvaatteita.
Mennään selvittämään asia.
Ryhmän on aika selvittää T. Rexin sukupuoli.
Jos se oli seksuaalisesti aktiivinen, se oli myös terve.
Mitä kuolinsyyvaihtoehtoja voi siis vetää yli listalta?
Hyvä. Pane tuo pois tieltä.
Tässä on kohta, jossa uroksella voisi olla penis.
Siis ainakin nisäkkäällä, jollainen tämä ei ole.
Uskomme, että se on sukua linnuille.
Joillain koiraslinnuilla on penis, toisilla ei.
Peniksen puuttuminen ei kerro sukupuolesta mitään.
T. Rexin ruumiinavausryhmä tutkii pedon anatomiaa-
-selvittääkseen sen kuolinsyyn.
Nyt he haluavat määrittää sukupuolen.
Se voi kertoa, miten dinosaurus paritteli ja ehkä miten se kuoli.
Tässä on aukko.
Jos saan käden sisään, voin tunnustella vähän.
Tämä on niin sanottu kloaakki, yksittäinen aukko-
-josta kaikki tulee ulos. Virtsa, ulosteet sekä sperma-
-tai jos kyseessä on naaras, myös munat.
Tunnustelemalla voi selvittää, onko tämä uros vai naaras.
Yksi kiinnostava seikka on-
-että tämä aukko on todella ahdas.
En tiedä, onko T. Rexin sukupuolesta fossiilitodisteita.
Fossiilien joukossa on paljon luita, joskus sulkia ja lihaksia-
-mutta tietääkseni sukuelimiä ei ole löydetty.
Tämä on luullakseni suurimpia mysteereitä.
Onko dinosaurus naaras vai uros? Sitä on mahdotonta sanoa.
Lintulajit, joiden koirailla ei ole penistä, parittelevat-
-painamalla kloaakit vastakkain.
Joillekin linnuille parittelu on tasapainoharjoittelua.
Koiras nousee naaraan selkään, mutta koska penistä ei ole-
-sperma siirtyy lähikontaktissa.
Tämä on kloaakkiparittelu.
Kuvittele seitsentonnisia petoja samoissa hommissa.
Isot afrikannorsut painavat seitsemän tonnia.
En tunne täällä mitään. Vain ahtaan kanavan ilman erityispiirteitä.
Valitan, Luke. Pääset taas hommiin.
Tämä kysymys ratkeaa vain sisäkautta.
Takaisin toimistoon. Steve, ota lamppu ja tule avuksi.
Seuraan sinua helvettiin ja takaisin.
Luke ja Steve menevät vatsaonteloon etsimään sukuelimiä.
Takaisin pedon vatsaan.
En tiedä, mikä tämä on. Selitä sinä.
Leikataan tästä. Tämä näyttää tutulta.
Meidän pitää löytää joko sisäiset kivekset-
-jollaiset esimerkiksi norsuilla on, tai munasarjat.
Se onnistuu vain tutkimalla sisäelimiä, joita ei ole tarkasteltu.
Leikkaan tästä nähdäkseni, mikä tämä on.
Tämä on juuri oikea kohta. Voi hyvänen aika.
-Mitä siellä on? -Tämä on munasarja.
-Eli se on naaras. -Tämä onkin kuningatar.
-Tyttö olisi napannut sinut. -Kyllä, kiitos, Steve.
Linnuilla on vasen munasarja. Syntyessä niitä on kaksi-
-mutta toinen ei tee juuri mitään.
Se voi liittyä evoluutioon.
Lentokyvyn myötä lintujen piti muuttua kevyemmiksi.
Siksi toinen munasarja katosi.
Olikohan dinosauruksilla kaksi vai yksi munasarjaa?
Munasarjat eivät fossiloidu, mutta munia löydetään.
Muun muassa T. Rexin sukulaiset munivat kaksi munaa kerralla-
-mikä viittaa kahteen munasarjaan.
Katso, miten se toimii. Nämä ovat tulevia munia.
T. Rex ovuloi, ja munasolu kulkeutui munanjohtimeen.
Se kulki tästä. Katso, miten paksu tämä on.
Linnuilla kypsyvä follikkeli puhkeaa ja vapauttaa munasolun-
-munasarjasta munanjohtimeen.
Jos se kohtaa siittiön, ne yhdistyvät ja muodostavat alkion.
Kulkiessaan munanjohtimessa-
-solut muodostavat suojaavan proteiinikerroksen, valkuaisen.
Se suojelee alkiota ja tarjoaa sille vettä.
Sen jälkeen alkio menee kohtuun, jonka seinämät pyörittävät sitä.
Erikoistuneet solut erittävät kalsiumkarbonaattia sen pintaan-
-jolloin muodostuu munankuori.
Voisitteko tunnustella uudelleen? Kokeilkaa, onko kanavassa mitään.
-Tämä yksilö ovuloi. -Onnistuu.
En saanut kättä tarpeeksi syvälle.
Tällä kertaa aion ulottua pohjaan asti.
-Miltä tuntuu? -Seinämät tarttuvat käsiini.
-Ovatko seinämät pehmeät? -Kuin supervahvat tukisukat.
-No nyt. -Tunsitko jotain kovaa?
Kyllä, mutta voin vain koskea siihen.
Tarvitsen jotain kättä pitempää.
Menen hakemaan jotain.
Mahtavaa, kiitos.
Tunsin sormenpäissäni jotain kiinteää-
-mutta en saanut siitä otetta-
-joten en saanut käsitystä sen muodosta.
Toivon, että saan sen vedettyä ulos pihdeillä.
Luke?
Tule ulos. Käytän pihtejä ja kaipaan eläinlääkärin ohjeita.
Löysitkö jotain?
Pane ne sisään, purista kiinni ja avaa sitten levälleen.
Pyörittele ne sen ympärille.
Kun saat ne kohdalleen, sen pitäisi sujua.
Hyvä, nosta sitä.
Saitko siitä otteen?
-Selvä, sait sen. -Luulen niin.
Vedä varovasti. Liu'uta ne esiin.
Sieltä tulee jotain.
Näetkö jotain?
Näen kyllä.
Näen pään!
-Se tulee. -Ota se ulos.
Hitaasti. Ole valmiina.
Varmuuden vuoksi. Saitko sen?
Tori koettaa saada jotain ulos T. Rexin kloaakista.
Kyseessä on naarasdinosaurus, joka on sukukypsä.
-Katsokaa. Se on upea. -Hienoa työtä.
Torin tehtävä on auttaa pienokainen maailmaan.
Loput voin tehdä käsillä.
Laitan sen sisään.
-No niin. -Hyvää työtä.
-Hienoa. -Se on pidempi kuin luulin.
-Se on kuin torpedo. -Totta. Katsokaa.
Kyllä onkin upea.
Siitä huolimatta meidän pitää kurkata sen sisään.
Pysähdytään hetkeksi. Minua kismittää, ettei kuolinsyytä tiedetä.
Kaikki tähän mennessä on loksahtanut paikalleen.
Emme ole huomannut jotain. Tutkin petoa, tutkikaa te munaa.
Ryhmä päättää, että nopein tapa avata muna on värähtelysaha.
Luke uskoo löytäneensä uusia todisteita T. Rexistä.
Ne voivat selittää, mihin dinosaurus kuoli.
Oli hienoa löytää muna, mutta se ei tappanut sitä.
En edelleenkään tiedä, mihin tämä kuoli.
En voi jättää sitä tietämättä, mistä tämä johtui.
Se ei nääntynyt nälkään.
Sisäelimet olivat kunnossa. Se ei ollut pahasti sairas-
-mikä olisi riuduttanut sen hengiltä.
On kyse jostain muusta. Kun huomasimme jalan vamman-
-ainoa vihje oli ihon alta tuntunut rutina.
Tässä kohtaa tuntuu samanlaiselta.
Tämä kohta on aika jämäkkä, kiinteä kuin kivi.
Tässä kohtaa lihaksessa näkyy pieni kohouma-
-mikä on outoa, koska se makaa kyljellään.
Jos tästä painaa... Näettekö? Se antaa periksi.
Jalka tuntui täysin samalta.
Tämä asia pitää tutkia. Jos niskassa oli vaurio-
-se voi olla hengenvaarallinen ja johtaa äkkikuolemaan.
Luke kutsuu röntgenkuvaajan kuvaamaan T. Rexiä.
Röntgenkuva!
Kiitos.
-No niin. -Tämä on totuuden hetki.
Tämä on... Jopas nyt.
En halua, että keltuainen särkyy.
-Valkuainen tulee ulos. -Sitä on kai pari litraa.
Alkio ei ole kehittynyt kovin pitkälle.
Se on parin päivän ikäinen.
Ulkopuolella on valkuainen ihan kuin kananmunassa-
-ja keskellä hajonnut keltuainen. Tässä on punainen täplä.
Se kertoo, että muna oli hedelmöittynyt.
Tämä on alkiolevy.
Vaikka se on nyt pikkuruinen, siitä kasvaisi jotain suurta.
Eli tuosta kasvaa tuollainen.
-Luke? Tule katsomaan tätä. -Mitä löytyi?
-Tule katsomaan. -Litisen sinnepäin.
-Tästä sinä tykkäät. -Hienoa. Aivan mahtavaa.
Se oli siis raskaana.
Mahtavaa. Kuinkahan pitkään ne hautoivat munia?
Kana hautoo munia noin 24 päivää, strutsi 40.
Tämä on strutsinmunan kokoinen.
Kyllä. Muoto on hyvä.
Jos T. Rexin alkio kehittyi samalla tavalla kuin strutsin-
-aluksi kehittyivät hermosto, sydän ja selkäranka.
Sen jälkeen raajat.
Lopuksi nahka ja kynnet.
Kanat munivat joka päivä aamusta iltaan.
Istuivatko T. Rexit munien päällä?
Istuiko tuo munien päällä?
Voit vain kuvitella. Muut dinosaurukset ovat tehneet niin.
Pienet ja sulkapeitteiset. Pesässä istumisen lisäksi-
-ne suojelivat munia sulillaan kuten linnutkin.
Ehkä T. Rex toimi samoin. Jotenkin.
T. Rexin pesää ei ole löydetty.
Jos se muni munansa pesään, kuten se varmasti teki-
-sen piti kaivaa niille valtava kuoppa.
Mutta voisiko se istua niiden päälle? Massa on valtava.
-Haluaisin nähdä sen. -Tiedättekö mitä?
Minäkin löysin jotain. Tulkaa katsomaan.
Ryhmä löysi terveet sukupuolielimet-
-mutta kuolinsyy on yhä hämärän peitossa.
Onko Luke löytänyt jotain merkittävää niskan tienoilta?
Huomasin niskan kohdalla turvotusta.
Pyysin Katia ottamaan pari röntgenkuvaa.
Kuvittele, että olisi mahdollista leikata auki lihansyöjistä suurin-
-Tyrannosaurus rex.
Asiantuntijaryhmämme on avannut eläimen-
-selvittääkseen sen kuolinsyyn.
Täysi vatsa kertoi, ettei se kuollut nälkään.
Sisältö osoitti, että T. Rex sekä saalisti että söi haaskoja.
-Tämä ei ole mukavaa. -Matoja.
Se söi ennen kuolemaansa jotain elävää ja jotain kuollutta.
Irtohampaassa ei ollut merkkejä tulehduksessa.
Se paljasti, että hampaat ovat kuin matelijalla.
T. Rex purisi helposti reiän Land Roveriisi.
Vatsasta he löysivät toiset kylkiluut.
Tämä on krokotiilien ominaisuus.
He avasivat T. Rexin sydämen etsiessään sairauksia-
-ja näkivät, että se on samanlainen kuin linnuilla.
T. Rexin vatsa hienonsi ruokaa.
Se supisteli, jotta hapot sekoittuivat.
Sillä oli lintumaiset keuhkot, jotka antoivat voimaa lihaksiin.
Katsokaa tuota.
He löysivät murtuman jalasta.
Selvisi, että dinosaurusten kuningas liikkui varpaillaan.
Tässä ei ole mitään krokotiilimaista. Se on kuin ylikasvanut kana.
Ja jotain muuta.
Nämä ovat sulkien prototyyppejä.
T. Rexin lähisukulaisia eivät olekaan krokotiilit vaan linnut.
Eläinkirurgi Luke uskoo löytäneensä vihjeen pedon kuolinsyystä.
-Miten meni? -Otin niskasta 4-5 kuvaa.
Liitin ne yhteen ja kuva tulee kohta näkyviin.
Tässä se näkyy. Selkäranka on murtunut.
Murtuma yltää nikamaan asti.
Se tarkoittaa, että selkäydin on katkennut.
T. Rex lakkasi hengittämästä ja kuoli hetkessä.
Kaikki sopii yhteen. Tämä selittää takajalan siistin murtuman.
Eläimen sisällä oli myös paljon verta. Kaatuminen selittää sen.
Se taisi kaatua niskansa päälle, jolloin se murtui. Se siitä.
Tosi surullista, mutta tämä ei ole kertomus kuolemasta.
Tämä on kertomus elämästä. T. Rex ei ollut alkeellinen eläin.
Se oli yksi suurimmista ja kehittyneimmistä lihansyöjistä-
-planeettamme historian aikana.
Asiantuntijoillemme, jotka ovat tutkineet luita vuosia-
-mahdollisuus leikellä T. Rexin ruumista oli toteutunut haave.
Jo pelkkä tilaisuus nähdä se kolmiuloitteisena-
-auttaa ymmärtämään, millainen eläin se oli.
Työskentelen yleensä luiden parissa.
En ole koskaan sotkenut itseäni näin ällöttävästi.
Kiipesin T. Rexin ruumiiseen.
Pääsin niin lähelle sitä...
Sitä ei voi kuvailla. Se pitää kokea itse.
Tämä on ihan muuta kuin luiden kaiveleminen.
Minusta sydän kertoi eniten siitä, miten tämä eläin eli.
Kyseessä ei ollut pieni lisko vaan iso lintu.
Tapasin ihmisiä elämän eri osa-alueilta.
En yleensä työskentelisi näiden tyyppien kanssa.
Oli hienoa päästä yhteen tutkimaan tätä mysteeriä.
Nyt voin kertoa lapsilleni T. Rexistä.
Opin Mattin, Steven ja Torin ansiosta valtavasti.
Tämän olennon rakentaminen kesti yli puoli vuotta ja 10 000 tuntia.
Sen mallina käytettiin täydellisintä T. Rexin fossiilia-
-ja johtavien tutkijoiden tietoja.
Teoriat yhdistämällä syntyi anatomisesti todenmukainen peto-
-jonka avulla ryhmämme sai nähdä T. Rexin uudessa valossa.
Suomennos: Paula Hyypiö www.sdimedia.com